«Адыгэ цIыхубз тхакIуэхэр»
А фIэщыгъэм щIэту иджыблагъэ Абазэ Албэчрэ Ахъмэт Джульеттэрэ биобиблиографическэ псалъалъэ къыдагъэкIащ.
Илъэс зыбжанэ хъуауэ электрон жыпхъэм иту зэрахьэ тхылъым «Дэфтэр хъумапIэхэмрэ жылагъуэмрэ» журналым и зы къыдэкIыгъуэр хухахащ. Урысейм и тхакIуэхэм я зэгухьэныгъэм хэт адыгэ бзылъхугъэхэм я гъащIэм теухуа Iыхьэхэр, абыхэм я Iэдакъэ къыщIэкIахэр зыхуэдэр бзиплIкIэ (къэбэрдей, кIэмыргуей диалект, урысыбзэ, тыркубзэ) итщ тхылъым.
Ар хуабжьу къахуэщхьэпэнущ адыгэбзэм хуеджэ студентхэм, бзэм, литературэм теухуауэ къэхутэныгъэ лэжьыгъэ езыгъэкIуэкIхэм, адыгэ цIыхубз тхакIуэхэр зэзыгъэцIыхуну жэрдэм зыщI дэтхэнэми.
«Адыгэ цIыхубз тхакIуэхэр» тхылъыр къыщывгъуэтынущ Налшык къалэм и Головко уэрамым тет «Центр Книга» тхылъ щапIэм.
Щомахуэ Залинэ.
